open-index/open-wikipedia-markdown huggingface dataset:
Oviraptorosauria

**Oviraptorosauria** je skupina malých až stredne veľkých vtákovitých dinosaurov, ktoré boli rozšírené počas kriedy predovšetkým na severnej pologuli. V prípade viacerých oviraptorosaurov poznáme odtlačky peria (Caudipteryx, Protarchaeopteryx). 

V minulosti sa objavili názory, ktoré považovali oviraptorosaury za nelietavé vtáky, ktoré sú však dodnes podporené len jedinou kladistickou analýzou (Maryanska a kol., 2002). Všetky ostatné štúdie považujú oviraptorosaury za nevtáčie dinosaury.

## Opis
Oviraptorosauria boli postavou a výzorom podobné moriakovi. Perie mali najdlhšie na predlaktiach a konci chvosta, kde tvorilo akýsi vejár – azda pestro sfarbený u samcov a vhodný na predvádzanie. Vyznačovali sa výraznou tendenciou k skracovaniu chvosta, pričom niektoré formy si dokonca nezávisle od vtákov vytvorili kosť typickú pre krátkochvosté vtáky – pygostyl. Mali kratšie hlavy s tupým bezzubým zobákom a čeľusťami, na ktorých bola badateľná tendencia k bezzubosti. Niektoré nálezy naznačujú, že oviraptorosaury chránili potomstvo a strážili znášku vo dvojici.

## Potrava
Pôvodne sa predpokladalo, že oviraptorosaury sa špecializovali na konzumáciu vajec iných dinosaurov. Sú však dôkazy podporujúce, že niektoré rody sa živili malými živočíchmi (malý plaz v útrobách jedinca rodu Oviraptor, dve lebky mláďat troodontidov v hniezde rodu Citipati), kým iné rastlinami (gastrolity nájdené v pozostatkoch rodu Caudipteryx). Ďalšou možnosťou je konzumácia mäkkýšov, čomu nasvedčuje napríklad zvláštny tvar čeľustí niektorých foriem, alebo všežravosť. 

## Systematika
infrarad Oviraptorosauria
* rod Incisivosaurus
* rod Protarchaeopteryx
* čeľaď Avimimidae
** rod Avimimus
* čeľaď Caudipteridae
** rod Caudipteryx
** ?rod Nomingia
* nadčeľaď Caenagnathoidea
** rod Caenagnathasia
** čeľaď Caenagnathidae
*** rod Chirostenotes
*** rod Elmisaurus
*** rod Hagryphus
** čeľaď Oviraptoridae
*** rod Microvenator
*** ?rod Shixinggia
*** podčeľaď Oviraptorinae
**** rod Oviraptor
**** rod Rinchenia
**** rod Nemegtomaia
**** rod Citipati
*** podčeľaď Ingeniinae
**** rod Heyuannia
**** rod „Ingenia“
**** rod Conchoraptor
**** rod Khaan
Raj (rozlišovacia stránka)

**Raj** môže byť:
*v náboženstve: miesto večnej blaženosti, podľa niektorých náboženstiev nebo, pozri raj a nebo
*prenesene: miesto, prameň radosti, šťastia, spokojnosti
*osada v obci Ipeľské Úľany
*časť pohoria Vtáčnik, pozri Raj (geomorfologický podcelok)
*bývalý názov sídla v Iráne, synonymum: Rajj, dnes Šahr-e Raj

## Pozri aj
*Rajská záhrada
*Rai
Xgl

280px|right|thumb|Zobrazenie pracovných plôch na kocke na hardvérovo akcelerovanom Xgl servri

**Xgl** je architektúra X servra navrhnutá na využitie moderných grafických kariet cez ich OpenGL ovládače postavená nad OpenGL prostredníctvom rozhrania glitz. Podporuje hardvérovú akceleráciu všetkých X, OpenGL a XVideo aplikácií a grafických efektov cez zložený window manager, napríklad Compiz. Projekt založil David Reveman a prvé vydanie bolo uvedené 2. januára 2006.

## Iné projekty

## Externé odkazy
* Architektúra - Xgl
* openSUSE wikipedie o Xgl 

Kategória:X Window System
SMART-1

**SMART-1** je prvou európskou kozmickou sondou organizácie ESA určenou na prieskum Mesiaca a rovnako prvou európskou sondou, ktorá na svoj pohon využíva Iónový motor. Jej názov je skratkou „Small Missions for Advanced Research in Technology - 1“. Je prvým zástupcom radu tzv. „flexi missions“, teda malých a lacných automatov overujúcich nové technológie. Preto aj jej výrobná cena 110 mil. eur je pomerne nízka.

## Ciele misie

* technologické ciele – overenie nového iónového motoru a testovanie nových miniaturizovaných prístrojov pre zber dát.
* vedecké ciele – získanie nových poznatkov o mesačnej geológii, morfológii, topografii, mineralógii, štúdium tektonickej aktivity a štúdium procesov, ktoré formovali Mesiac pri jeho vývoji.

## Opis sondy
SMART-1 mala tvar kocky s dĺžkou hrany , ktorá bola vybavená párom solárnych článkov. Hmotnosť pri štarte bola  z čoho takmer  bolo tvorené pohonnou látkou, xenónom, iónového motoru sondy. Iónový motor PPS1350, vyrobený francúzskou firmou SNECMA, využíva elektrostatické pole na ionizáciu xenónu a jeho urýchlenie z trysky motoru. Výstupná rýchlosť ionizovaného plynu je pomerne vysoká, pri motore SMART-1 dosahuje /s, a preto aj výsledný špecifický impulz motora je vysoký. Jeho hodnota je 16,4 kN·s/kg čo je približne päťnásobok hodnoty dosahovanej pri klasických raketových motoroch spaľujúcich chemické pohonné hmoty. Výsledný ťah motora je však malý a dosahuje až 70 mN pri príkone 1 350 W elektrickej energie dodávanej z páru slnečných článkov.

Vedecká výbava sondy, na ktorú pripadá , obsahuje 8 prístrojov, medzi ktorými je AMIE (Asteroid – Moon Micro Imager Experiment) – hlavné zobrazovacie zariadenie s rozlíšením 1024x1024 pixelov, ďalej EPDP čo je diagnostický modul iónového motora, KaTE (Ka-band Telemetry and Telecommand Experiment) – komunikačný modul overujúci využiteľnosť komunikácie v pásmach X (8 GHz) a Ka (32/34 GHz).

## Priebeh letu

Sonda bola vypustená 27. septembra 2003 nosnou raketou Ariane 5 z kozmodrómu Kourou. Po 42 minútach dosiahla prechodovú dráhu s výškou 7 035 × . Od tejto chvíle začala iónovým motorom zvyšovať svoju rýchlosť a tým sa po špirálovitej dráhe vzďaľovať od Zeme. Dňa 11. novembra 2004 prešla Lagrangeovým bodom L1 sústavy Zem-Mesiac a dostala sa do sféry gravitačného vplyvu Mesiaca. Dňa 15. novembra o 17:46 UTC sa sonda po prvýkrát dostala do Periselénia polárnej obežnej dráhy okolo Mesiaca s parametrami 6 704 ×  a obežnou dobou 129 h. Ďalšou činnosťou motora bola dráha znížená na 300 –  a začal podrobný vedecký prieskum v oblasti Mesiaca. 

## Ukončenie misie

Po vyčerpaní paliva iónového motoru dochádzalo k ďalšiemu prirodzenému znižovaniu obežnej dráhy sondy. 3. septembra 2006 o 05:42:22 UTC sonda zanikla po kontrolovanom dopade na privrátenú stranu Mesiaca rýchlosťou približne /s.

## Externé odkazy
* Smart-1 v Encyklopédii SPACE-40 (po česky)
* Domovská stránka sondy v ESA (po anglicky)

Kategória:Mesačné sondy
Kategória:Prieskum Mesiaca
Kategória:Sondy ESA
Kategória:Kozmonautika v 2003
Kategória:Zaniknuté sondy
Kategória:Úspešné sondy
Severovýchodná divízia (NHL)

Severovýchodná divízia bola založená roku 1993 a je súčasťou Východnej konferencie v NHL.

## Súčasné tímy

* Boston Bruins
* Buffalo Sabres
* Montreal Canadiens
* Ottawa Senators
* Toronto Maple Leafs

## Divízny víťazi
* 1994 - Pittsburgh Penguins (101 bodov)
* 1995 - Quebec Nordiques (65 bodov)
* 1996 - Pittsburgh Penguins (102 bodov)
* 1997 - Buffalo Sabres (92 bodov)
* 1998 - Pittsburgh Penguins (98 bodov)
* 1999 - Ottawa Senators (103 bodov)
* 2000 - Toronto Maple Leafs (100 bodov)
* 2001 - Ottawa Senators (109 bodov)
* 2002 - Boston Bruins (101 bodov)
* 2003 - Ottawa Senators (113 bodov)
* 2004 - Boston Bruins (104 bodov)
* 2005 - víťaz nebol (lockout v NHL)
* 2006 - Ottawa Senators (113 bodov)
* 2007 - Buffalo Sabres (113 bodov)
* 2008 - Montreal Canadiens (104 bodov)
* 2009 - Boston Bruins (116 bodov)

## Víťazi Stanley Cupu
* žiadny 

Kategória:National Hockey League
Juhovýchodná divízia (NHL)

Juhovýchodná divízia bola založená roku 1998 a je súčasťou Východnej konferencie v NHL.

## Súčasné tímy

* Carolina Hurricanes
* Florida Panthers
* Tampa Bay Lightning
* Washington Capitals
* Winnipeg Jets

## Divízna víťazi
* 1998-99 - Carolina Hurricanes (86 bodov)
* 1999-00 - Washington Capitals (102 bodov)
* 2000-01 - Washington Capitals (96 bodov)
* 2001-02 - Carolina Hurricanes (91 bodov)
* 2002-03 - Tampa Bay Lightning (93 bodov)
* 2003-04 - Tampa Bay Lightning (106 bodov)
* 2004-05 - víťaz nebol (lockout v NHL)
* 2005-06 - Carolina Hurricanes (112 bodov)
* 2006-07 - Atlanta Thrashers (97 bodov)
* 2007-08 - Washington Capitals (94 bodov)
* 2008-09 - Washington Capitals (108 bodov)

## Víťazi Stanley Cupu
# 2004 - Tampa Bay Lightning
# 2006 - Carolina Hurricanes

Kategória:National Hockey League
Atlantická divízia (NHL)

**Atlantická divízia** bola založená roku v 1993 a je súčasťou Východnej konferencie v NHL. V roku 2013 prebehla reorganizácia tímov medzi divíziami a konferenciami. Do Atlantickej divízie boli presunuté tímy Boston Bruins, Buffalo Sabres, Detroit Red Wings, Florida Panthers, Montreal Canadiens, Ottawa Senators, Tampa Bay Lightning a Toronto Maple Leafs. 
## Zoznam tímov
### 1993 - 1998
* Florida Panthers
* New Jersey Devils
* New York Rangers
* Philadelphia Flyers
* Pittsburgh Penguins
* Tampa Bay Lightning
* Washington Capitals
### 1998 - 2013
* New Jersey Devils
* New York Islanders
* New York Rangers
* Philadelphia Flyers
* Pittsburgh Penguins

### 2013 - súčasnosť
* Boston Bruins
* Buffalo Sabres
* Detroit Red Wings
* Florida Panthers
* Montreal Canadiens
* Ottawa Senators
* Tampa Bay Lightning
* Toronto Maple Leafs
## Divízni víťazi

* 1994 - New York Rangers (112 bodov)
* 1995 - Philadelphia Flyers (60 bodov)
* 1996 - Philadelphia Flyers (103 bodov)
* 1997 - New Jersey Devils (104 bodov)
* 1998 - New Jersey Devils (107 bodov)
* 1999 - New Jersey Devils (105 bodov)
* 2000 - Philadelphia Flyers (105 bodov)
* 2001 - New Jersey Devils (111 bodov)
* 2002 - Philadelphia Flyers (97 bodov)
* 2003 - New Jersey Devils (108 bodov)
* 2004 - Philadelphia Flyers (101 bodov)
* 2005 - víťaz nebol (lockout v NHL)
* 2006 - New Jersey Devils (101 bodov)
* 2007 - New Jersey Devils (107 bodov)

* 2008 - Pittsburgh Penguins (102 bodov)
* 2009 - New Jersey Devils (106 bodov)
* 2010 - New Jersey Devils (103 bodov)
* 2011 - Philadelphia Flyers (106 bodov)
* 2012 - New York Rangers (109 bodov)
* 2013 - Pittsburgh Penguins (72 bodov)
* 2014 - Boston Bruins (117 bodov)
* 2015 - Montreal Canadiens (110 bodov)
* 2016 - Florida Panthers (103 bodov)
* 2017 - Montreal Canadiens (103 bodov)
* 2018 - Tampa Bay Lightning (113 bodov)
* 2019 - Tampa Bay Lightning (128 bodov)
* 2020 - Boston Bruins (100 bodov)

## Víťazi Stanley Cupu
# 1994 - New York Rangers
# 1995 - New Jersey Devils
# 2000 - New Jersey Devils
# 2003 - New Jersey Devils
# 2009 - Pittsburgh Penguins
# 2020 - Tampa Bay Lightning

## Referencie

Kategória:National Hockey League
Reflexný oblúk

**Reflexný oblúk** je nervová dráha potrebná na uskutočnenie reflexu. 

Reflexný oblúk tvorí:
* receptor (zmyslový orgán)
* dostredivá dráha 
* CNS (mozog, miecha)
* odstredivá dráha
* efektor (výkonný orgán)

Kategória:Neurológia
Compiz

thumb|Ilúzia pracovných plôch nalepených na stenách kvádra s použitím Xgl

**Compiz** je jeden z prvých kompozitných window manažérov pre X Window System, ktorý je schopný využiť výhodu OpenGL akcelerácie. Integrácia umožňuje vykonávať zložité efekty v správe okien, napríklad efekty minimalizácie a ilúziu pracovných plôch nalepených na stenách kvádra. Compiz vyhovuje štandardom ICCCM a tak môže nahrádzať komponenty ako Metacity v GNOME alebo KWin v KDE. Compiz implementuje niektoré vlastnosti známe z konkurenčných projektov, napríklad Exposé v Apple Mac OS X a nový prepínač aplikácií pomocou Alt-Tab, podobný tomu v Microsoft Windows Vista. Je založený na kompozitnom rozšírení X a rozšírení GLX_EXT_texture_from_pixmap v OpenGL.

Bol uvedený v januári 2006 spoločnosťou Novell prakticky súčasne s novou verziou Xgl. Ako fork Compizu vznikol Beryl.

## Compiz Fusion
Compiz Fusion je kolekcia pluginov a konfiguračný systém pre správcu okien Compiz v systéme X Window System. Compiz Fusion je výsledokom spojenia medzi starou komunitnou sadou pluginov „Compiz Extras“ s časťami projektu Beryl.
Cieľom projektu je časom previesť skoro všetky funkcie Berylu do pluginov Compizu a pokračovať v písaní ďalších. V rovnaký čas vzniku projektu skončil vývoj Berylu a niektoré jeho základné funkcie boli pridané do jadra Compizu.

## Iné projekty

## Galéria

Image:Xgl_transparency.png|Priehľadnosť
Image:Xgl window minimization.png|Minimalizácia
Image:Xgl window switching.png|Prepínanie okien
Image:Xgl window switching.png|Prepínanie okien


Kategória:X Window System
Severozápadná divízia (NHL)

**Severozápadná divízia** bola založená v roku 1998, je súčasťou Západnej konferencie v NHL. V posledných rokoch je to jedna z najvyrovnanejších divízií v NHL.

## Súčasné tímy

* Calgary Flames
* Colorado Avalanche
* Edmonton Oilers
* Minnesota Wild
* Vancouver Canucks

## Víťazi Stanley Cupu zo Severozápadnej divízie
* **Colorado Avalanche** v roku **2001**

## Víťazi Severozápadnej divízie

## Externé odkazy
* Dejiny NHL 

Kategória:National Hockey League
Centrálna divízia (NHL)

**Centrálna divízia** bola založená roku 1993 a je súčasťou Západnej konferencie v NHL. Pôvodne sa divízia skladala z tímov Chicago Blackhawks, Dallas Stars, Detroit Red Wings, St. Louis Blues, Toronto Maple Leafs a Winnipeg Jets. V roku 1998 sa divízia zredukovala len na štvoricu tímov, keď pôvodné 3 tímy, Chicago Blackhawks, Detroit Red Wings a St. Louis Blues, doplnil novovzniknutý tím Nashville Predators. Následne v roku 2000 bol pridaný ďalší ligový nováčik Columbus Blue Jackets.
V poslednom prerozdeleni tímov v roku 2013 divíziu opustili Columbus Blue Jackets a Detroit Red Wings a pribudli tímy Minnesota Wild a Colorado Avalanche. 

## Zoznam tímov
### 1993 - 1998
*Chicago Blackhawks
*Dallas Stars
*Detroit Red Wings
*St. Louis Blues
*Toronto Maple Leafs
*Winnipeg Jets (od roku 1996 premenovany na Phoenix Coyotes)
### 1998 - 2013
*Chicago Blackhawks
*Detroit Red Wings
*Nashville Predators
*St. Louis Blues
*Columbus Blue Jackets (od roku 2000)
### 2013 - súčasnosť
* Chicago Blackhawks
* Colorado Avalanche
* Dallas Stars
* Minnesota Wild
* Nashville Predators
* St. Louis Blues
* Winnipeg Jets

## Divízni víťazi

* 1994 - Detroit Red Wings (100 bodov)
* 1995 - Detroit Red Wings (70 bodov)
* 1996 - Detroit Red Wings (131 bodov)
* 1997 - Dallas Stars (104 bodov)
* 1998 - Dallas Stars (109 bodov)
* 1999 - Detroit Red Wings (93 bodov)
* 2000 - St. Louis Blues (114 bodov)
* 2001 - Detroit Red Wings (111 bodov)
* 2002 - Detroit Red Wings (116 bodov)
* 2003 - Detroit Red Wings (110 bodov)
* 2004 - Detroit Red Wings (109 bodov)
* 2005 - víťaz nebol (lockout v NHL)
* 2006 - Detroit Red Wings (124 bodov)
* 2007 - Detroit Red Wings (113 bodov)

* 2008 - Detroit Red Wings (115 bodov)
* 2009 - Detroit Red Wings (112 bodov)
* 2010 - Chicago Blackhawks (112 bodov)
* 2011 - Detroit Red Wings (104 bodov)
* 2012 - St. Louis Blues (109 bodov)
* 2013 - Chicago Blackhawks (77 bodov)
* 2014 - Colorado Avalanche (112 bodov)
* 2015 - St. Louis Blues (109 bodov)
* 2016 - Dallas Stars (109 bodov)
* 2017 - Chicago Blackhawks (109 bodov)
* 2018 - Nashville Predators (117 bodov)
* 2019 - Nashville Predators (100 bodov)
* 2020 - St. Louis Blues (94 bodov)

## Víťazi Stanley Cupu
# 1997 - Detroit Red Wings
# 1998 - Detroit Red Wings
# 2002 - Detroit Red Wings
# 2008 - Detroit Red Wings
# 2010 - Chicago Blackhawks
# 2013 - Chicago Blackhawks
# 2015 - Chicago Blackhawks
# 2019 - St. Louis Blues

## Referencie

Kategória:National Hockey League
Dúbravský potok (prítok Hradnej)

**Dúbravský potok** je potok v Podpoľaní, preteká územím okresov Detva a Zvolen. Je to ľavostranný prítok Hradnej a má dĺžku 8,1&nbsp;km.

Vzniká bifurkáciou Detvianskeho potoka, ktorý sa na styku Poľany a Zvolenskej kotliny na pravom brehu pri osade Stavanisko v nadmorskej výške okolo 570&nbsp;m n. m. rozvetvuje. Dúbravský potok tečie sprvu na juhozápad podcelkom Detvianska kotlina, preteká osadou Kostolná a stáča sa na západ. Pokračuje východným okrajom Slatinskej kotliny, sprava priberá prítok (450,5&nbsp;m n. m.) spod Močilnej skaly (677,9&nbsp;m n. m.) a pri obci Dúbravy sa stáča na juhozápad, oddeľuje dva masívy podcelku Rohy - Švošť (527,4&nbsp;m n. m.) na pravom brehu od zvyšku podcelku. Neďaleko areálu bývalých Podpolianskych strojární priberá zľava prítok spod Holého vrchu (568,4&nbsp;m n. m.) a opäť sa stáča na západ.

Pri osade Malý Sliač sa v nadmorskej výške okolo 355&nbsp;m n. m. vlieva do Hradnej.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky vo Zvolenskej kotline
Kategória:Vodné toky v okrese Detva
Kategória:Vodné toky v okrese Zvolen
Driekyňa

**Driekyňa** je potok na Hornom Pohroní, na území okresu Banská Bystrica. Je to ľavostranný prítok Hrona, meria 9,2 km a je tokom III. rádu. 

## Priebeh toku
Preteká severovýchodnou časťou Zvolenskej kotliny, pramení v podcelku Ponická vrchovina na južnom svahu Holého vrchu (801,8 m n. m.) v nadmorskej výške približne 760 m n. m. Tečie prevažne severozápadným smerom, zľava priberá prítok zo severozápadného svahu Holého vrchu a následne tiež zľava prítok z doliny Suchá Driekyňa. Potom vstupuje do podcelku Bystrická vrchovina, zľava priberá prítok spod Farbišťa (674,9 m n. m.), ďalej sa stáča na západ. Opäť z ľavej strany ešte priberá kratší prítok a južne od obce Slovenská Ľupča ústi v nadmorskej výške cca 368 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Šimonka

[náhľad|vrch [Šimonka (vrch)|Šimonka]]

**Šimonka** môže byť:

* podcelok pohoria Slanské vrchy, pozri Šimonka (geomorfologický podcelok)
* najvyšší vrch () Slanských vrchov, pozri Šimonka (vrch)
* chránené územie, pozri Šimonka (národná prírodná rezervácia)
* potok v Slanských vrchoch, pozri Šimonka (potok)
Igor Demo

**Igor Demo** (* 18. september 1975, Nitra) je bývalý slovenský futbalista.

V Nitre začal hrávať futbal ako šesťročný. V prvom tíme FC Nitry debutoval v sezóne 1992/93. V roku 1994 prestúpil do Slovana Bratislava, s ktorým získal počas trojročného pôsobenia dva tituly majstra (1995, 1996), Slovenský a Matičný pohár. 

V roku 1997 ako 22-ročný prestúpil do holandského tímu PSV Eindhoven, v roku 2000 do nemeckého druholigového klubu Borussia Mönchengladbach. S Borrusiou sa v roku 2001 prebojoval do Bundesligy, patril k obľúbeným hráčom fanúšikov. V lete 2005 ako voľný hráč podpísal dvojročnú zmluvu s rakúskym klubom GAK Graz. Už na jeseň však po obojstrannej dohode ukončil svoje pôsobenie. Za Graz odohral aj dva zápasy v Pohári UEFA. Od začiatku marca 2006 pôsobil opäť v Nitre, kde odohral jarnú časť ligy a po sezóne ukončil svoju hráčsku kariéru. 

Reprezentoval Česko-Slovensko v juniorských kategóriách, obliekal dres slovenskej „dvadsaťjednotky“ aj slovenského „áčka“.

## Referencie


## Externé odkazy
* Štatistiky hráčov FC Nitra

Kategória:Narodenia v 1975
Kategória:Slovenskí futbalisti
Kategória:Osobnosti z Nitry
Kategória:Hráči FC Nitra
Kategória:Hráči ŠK Slovan Bratislava
Kategória:Hráči PSV Eindhoven
Kategória:Hráči Grazer AK
Kategória:Hráči Borussia Mönchengladbach
Pecos (rieka)

**Pecos** je ľavostranný prítok Rio Grande. 
náhľad|Pecos
náhľad|Tok rieky
Pramení vo vrchoch Sangre de Cristo v blízkosti Santa Fe v Novom Mexiku. Spočiatku je rieka sýtená pomerne stabilným zdrojom zrážkovej vody vo vrchoch v oblasti svojho prameňa. Svojím ďalším postupom sa rieka ocitá v čoraz suchších oblastiach a vodu priberá len sporadicky. Aj napriek svojej dĺžke priemerné prietoky rieky Pecos nepresahujú na jej dolnom úseku /s za sekundu. 

V pramennej oblasti rieka tečie smerom na juh, potom na juhovýchod. Neskôr sa Pecos opäť stáča a pomedzi pláň Llano Estacado a vrchy Sacramento tečie opäť na juh. Po prekročení južnej hranice Nového Mexika rieka tečie cez Texas, kde znova naberá juhovýchodný smer. Pecos sa napokon v blízkosti mexickej hranice vlieva do Rio Grande.

## Iné projekty

Kategória:Rieky v USA
Kategória:Geografia Nového Mexika
Kategória:Geografia Texasu
Pecos

**Pecos** môže byť:
*rieka v USA, pozri Pecos (rieka)
*sídlo v USA:
**Pecos (Texas)
**Pecos (Nové Mexiko)
* Pecos County (Texas)
* historický park v Novom Mexiku, pozri Pecos National Historical Park
* mýtický americký kovboj, pozri Pecos Bill

## Pozri aj
*Pecoská klasifikácia (rozdelenie všetkých kultúr Indiánov Anasazi do chronologických fáz vytvorené v roku 1927 na konferencii v Pecos v Novom Mexiku)
Sacramento

**Sacramento** (zo šp. „sakrament“) môže byť:
* sídlo v Brazílii:
** Sacramento (Minas Gerais)
* sídlo v Mexiku:
** Sacramento (Chihuahua)
** Sacramento (Coahuila)
* sídlo v Portugalsku:
** Sacramento (Portugalsko)
* sídlo alebo administratívna jednotka v USA:
** Sacramento (Kalifornia) – najznámejšie
** Sacramento County (Kalifornia)
** Sacramento (Colorado)
** Sacramento (Illinois)
** Sacramento (Kentucky)
** Sacramento (Nebraska)
** Sacramento (Nové Mexiko)
** Sacramento (Pensylvánia)
* pohorie v Novom Mexiku, pozri Sacramento Mountains
* rieka v Kalifornii v USA, pozri Sacramento (rieka)
* údolie v Kalifornii v USA, pozri Sacramento Valley
* trieda lodí Námorníctva USA, pozri Sacramento (loď)
* westernový film, pozri Sacramento (film)

## Pozri aj
* West Sacramento
* Carla Sacramento, portugalská atlétka
* The Sacramento Bee, americké lokálne noviny
* Sacramento Kings, basketbalové mužstvo USA
* Sacramento Monarchs, ženské basketbalové družstvo USA
Rio Grande

[náhľad|Rio Grande v kaňone Santa Elena v [Texase.]]
náhľad|Povodie rieky.
**Rio Grande** (iné názvy: **Grande**, **Bravo del Norte**, **Grande del Norte** , **Río** [alebo **Rio**] **Bravo del Norte**; po anglicky: *Rio Grande*, zriedkavo: *Rio Bravo (del Norte), Rio Grande del Norte*; po španielsky v Mexiku: *Río Bravo (del Norte), Río Grande del Norte*, zriedkavo: *Río Brazo*) je jedna z najdlhších riek v Severnej Amerike. 

Tečie na území dvoch krajín - Mexiko a Spojené štáty americké. Pramení v pohorí San Juan v Skalnatých vrchoch v štáte Colorado. Spočiatku tečie krátko na východ, potom sa stáča na juh do Nového Mexika. Rio Grande pretína Nové Mexiko po celej jeho severojužnej dĺžke. Prechádza aj jeho najväčším mestom - Albuquerque. V južnej časti Nového Mexika tvorí Rio Grande krátky úsek hranice tohoto štátu s Texasom. Od mesta El Paso sa Rio Grande až po ústie do mora stáva hraničnou riekou s Mexikom. Tento úsek rieky je dlhý vyše  a tvorí viac ako polovicu celkovej dĺžky americko-mexickej hranice. Priemerným prietokom okolo /s sa Rio Grande vlieva do Mexického zálivu v Atlantickom oceáne.
			
Aj napriek pomerne malému prietoku v koryte, je Rio Grande dôležitým zdrojom vody pre suché oblasti Mexika, Texasu ako aj Nového Mexika. Ako pohraničná rieka USA s Mexikom hrá dôležitú úlohu v politických vzťahoch týchto dvoch krajín. Mnoho pokusov o ilegálnu imigráciu do USA sa odohráva práve pri prekročení Rio Grande. Absolvovaním tejto prekážky prischla migrantom prezývka „mokré chrbáty“.

## Referencie


## Iné projekty
.

Kategória:Rieky v USA
Kategória:Rieky v Mexiku
Kategória:Geografia Colorada
Kategória:Geografia Nového Mexika
Kategória:Geografia Texasu
Santa Fe (Nové Mexiko)

**Santa Fe** je hlavné mesto štátu Nové Mexiko v USA. Je to druhé najväčšie mesto tohto štátu.

Bolo založené ako pevnosť španielskymi koloniálnymi dobyvateľmi. Spočiatku patrilo k severnej hranici španielskeho koloniálneho vplyvu na americkom kontinente. V 19. storočí začal silnieť kultúrny a politický vplyv Spojených štátov a nakoniec sa mesto stalo súčasťou juhozápadu USA.

## Partnerské mestá
*  Buchara, Uzbekistan
*  Holguín, Kuba
*  Parral, Mexiko
*  Santa Fe, Španielsko
*  Sorrento, Taliansko
*  Tsuyama, Japonsko

## Pozri aj
* Hlavné mestá štátov USA

## Iné projekty

## Referencie


Kategória:Hlavné mestá štátov USA
Kategória:Mestá v Novom Mexiku
Sacramento Mountains

**Sacramento Mountains** je pohorie ležiace na juhu Nového Mexika v Spojených štátoch.

## Iné projekty

Kategória:Pohoria v USA
Opátstvo svätého Hyppolita na Zobore

náhľad|Vrch Zobor
náhľad|Duplikát Zoborskej listiny z roku 1113

**Opátstvo svätého Hyppolita na Zobore** (známy aj ako *Zoborský kláštor*) je zaniknutý benediktínsky kláštor na západnom svahu vrchu Zobor nad mestom Nitra. Založený bol pravdepodobne v roku 880, keď vzniklo Nitrianske biskupstvo, ktorého prvým biskupom bol pôvodne benediktínsky mních Viching.

Legenda spomína prvého známeho zoborského opáta po veľkomoravskom a preduhorskom období. Z Poľska mal prísť muž menom Svorad, ktorý dostal mníšsky odev od opáta Filipa, ktorého kláštor, nazývaný sobor (monasterium, zobor nominatum), bol vybudovaný v nitrianskom chotári k úcte sv. Hippolyta.

Kláštor sa spomína v legende o sv. Svoradovi a Beňadikovi, ktorú napísal päťkostolský biskup Maurus z druhej polovice 11. storočia. 

V kláštore sa vychovávali kňazi nielen pre nitrianske biskupstvo, ale aj pre vnútromisijnú činnosť. Kláštor bol spätý svojím patrocíniom s kláštorom benediktínov v St. Pöltene v dnešnom Rakúsku.

Okrem duchovného poslania bola pre benediktínov dôležitá aj poľnohospodárska činnosť. Pričinili sa o zakladanie prvých vinohradov na Zobore, podporovali obrábanie polí, pestovanie ovocie a starostlivosť o včely. Dlhodobú prosperitu kláštora zabezpečovali rozsiahle majetky, čoho dôkazom sú Zoborské listiny – najstaršie dochované písomné pamiatky na Slovensku. Vznikli z poverenia uhorského kráľa Kolomana v rokoch 1111 a 1113, prvá potvrdzuje právo opátstva na majetky na západnom a strednom Slovensku a druhá je súpisom majetku opátstva.

Zoborský kláštor sa stal hodnoverným miestom, kde sa uchovávali, spisovali a vydávali rôzne dôležité listiny.

Po vzniku rozporu medzi ostrihomským arcibiskupom a uhorským kráľom Matejom Korvínom nastal nečakaný koniec opátstva, keďže sa mnísi postavili na stranu arcibiskupa a Matej Korvín sa im odplatil tým, že opátstvo v  roku 1468 zrušil. Kláštor bol vyplienený a úplne zničený poľským vojskom vojvodu Kazimíra v roku 1471. Rozsiahle majetky pripadli nitrianskemu biskupstvu.

Koncom 17. storočia zriadil na tomto mieste nitriansky biskup Blažej Jaklin nový kláštor pre kamaldulský rád. 

Ruiny kláštora sa v súčasnosti nachádzajú v areáli Špecializovanej nemocnice sv. Svorada Zobor, sú predmetom arecheologického výskumu a aktivít Zoborského skrášľovacieho spolku, ktorý má za cieľ ruiny staticky zabezpečiť, zreštaurovať, zakonzervovať a sprístupniť verejnosti.

## Referencie

## Pozri aj
* Kláštor a kostol kamaldulov na Zobore

## Externé odkazy
* História kláštora na Zobore  – Farnosť sv. Urbana
* Zoborský kláštor – Via Benedictina
* Zoborský skrášľovací spolok

Kategória:Benediktínske kláštory na Slovensku
Kategória:Ruiny na Slovensku
Kategória:Tribeč
Kategória:Stavby v Nitre
AIGLX

**AIGLX** (**A**ccelerated **I**ndirect **GLX**) je otvorený projekt založený nadáciou X.Org a komunitou Fedora Code Linux na podporu akcelerovaného nepriameho renderovania v X.org a DRI ovládačoch. Toto umožňuje vzdialeným X klientom využiť plne akcelerované renderovanie cez protokol GLX. AIGLX je aj nevyhnutný komponent na dosiahnutie dobrého výkonu pri použití OpenGL kompozitného manažéra okien, napríklad Compiz, Beryl alebo Metacity.

Kategória:X Window System
Konzument

**Konzument** môže byť:
*spotrebiteľ
*odberateľ
*v ekológii: organizmus živiaci sa organizmami, pozri konzument (biológia)
Santa Fe

**Santa Fe** (po španielsky) alebo **Santa Fé** (po portugalsky), doslova „svätá viera“, môže byť:
* sídlo alebo administratívna jednotka:
** v Argentíne:
*** Santa Fe (Argentína)
*** Santa Fe (argentínska provincia)
** v Brazílii:
*** Santa Fé (Paraná)
*** Santa Fé de Minas
*** Santa Fé do Sul
*** Santa Fé do Araguaia
** v Kolumbii:
*** "Santa Fe de Bogotá" ("Santafé de Bogotá"), bývalý názov Bogoty
*** Santa Fe de Ralito
** na Kube:
*** Santa Fe (Kuba)
*** Santa Fe (Havana)
** v Hondurase:
*** Santa Fe (Colón)
*** Santa Fé (Ocotepeque)
** v Mexiku:
*** Santa Fe (Baja California Sur)
*** Santa Fe (Chihuahua)
*** Santa Fe (Coahuila)
*** Santa Fe (Guanajuato)
*** Santa Fe (Jalisco)
*** Santa Fe (Mexico City)
*** Santa Fe (Michoacán)
*** Santa Fe (Nayarit)
*** Santa Fe (Nuevo León)
*** Santa Fe (Sinaloa)
*** Santa Fe (Veracruz)
** v Paname:
*** Santa Fe (Panama)
** na Filipínach:
*** Santa Fe (Cebu)
*** Santa Fe (Leyte)
*** Santa Fe (Nueva Vizcaya)
*** Santa Fe (Romblon)
** v Španielsku:
*** Santa Fe (Granada)
*** Santa Fe (Katalánsko)
** v USA:
*** Santa Fe (Nové Mexiko) – najznámejšie
*** Santa Fe (Florida)
*** Santa Fe (Missouri)
*** Santa Fe (Tennessee)
*** Santa Fe (Texas)
** vo Venezuele:
*** Santa Fe (Falcón)
*** Santa Fe (Sucre)
* ostrov v Galapágoch, pozri Santa Fé (ostrov)
* auto od firmy Hyundai, pozri Hyundai Santa Fe
* názov dvoch lodí Námorníctva USA, pozri USS Santa Fe
* skrátene Atchison, Topeka and Santa Fe Railway
* názov knihy aktov japonskej herečky menom Rie Mijazawa, pozri Santa Fe (Mijazawa)
* názov piesne v muzikáli RENT, pozri Santa Fe (pieseň)
Euklidovská geometria

[thumb|[Euklides z Alexandrie]]
**Euklidovská geometria** je matematická teória, ktorej základy položil starogrécky matematik Euklides z Alexandrie. Euklidove zväzky *[[Euklidove Základy|Základy]]* boli prvou systematickou diskusiou geometrie. Bol to jeden z najvplyvnejších súborov kníh v histórii, tak kvôli jeho metóde, ako aj matematickému obsahu. Metóda pozostáva z predpokladu niekoľkých intuitívne platných axiómov a dôkazu množstva iných tvrdení (viet) z týchto axiómov. Aj keď veľa z Euklidových výsledkov bolo známych gréckym matematikom pred ním, Euklid bol prvý, ktorý ukázal ako tieto tvrdenia tvoria spolu komplexný deduktívny systém.

*Základy* začínajú geometriou v rovine, ktorá sa stále učí na stredných školách ako prvý axiomatický systém a prvé príklady formálnych dôkazov. Neskôr Euklides popisuje geometriu telies v troch rozmeroch a následne rozširuje na ľubovoľný konečný počet rozmerov. Mnoho z výsledkov v *Základoch* sú dnes tvrdeniami v teórii, ktorú voláme teória čísel a Euklides ich dokazoval geometrickými metódami.

Po vyše dvetisíc rokov bolo prídavné meno „euklidovská“ zbytočné, pretože sme nepoznali žiadnu inú geometriu. Euklidove axiómy sa zdali tak intuitívne samozrejmé, že každá veta z nich dokázaná sa považovala za pravdivú v absolútnom zmysle. Dnes však poznáme mnoho iných konzistentných formálnych geometrií, z ktorých prvé boli zostrojené v začiatkoch 19. storočia. V dnešnej dobe už ani nepovažujeme euklidovskú geometriu za tak samozrejmú pre opis fyzikálneho priestoru. Dôsledok Einsteinovej všeobecnej teórie relativity je, že euklidovská geometria je výborná aproximácia vlastností fyzikálneho priestoru, ale len v prípadoch, keď gravitačná sila nie je príliš silná.

## Axiomatický prístup
Na začiatku prvej knihy *Základov*, Euklides podáva päť postulátov (axiómov):

# Ľubovoľné dva body sa dajú spojiť úsečkou.
# Ľubovoľná úsečka sa dá nekonečne predĺžiť.
# Ak je daná ľubovoľná úsečka, môžeme nakresliť kružnicu, ktorá bude mať túto úsečku ako polomer a jeden koniec bude jej stred.
# Všetky pravé uhly sú zhodné.
# Postulát o rovnobežnosti. Keď dve priamky pretínajú tretiu tak, že súčet vnútorných uhlov na niektorej strane je menší ako dva pravé uhly, potom tieto dve priamky sa musia nutne pretnúť práve na tejto strane.

Tieto axiómy evokujú koncepty bodu, priamky, úsečky, strany priamky, kružnice s polomerom a stredom, pravého uhlu, zhodnosti, vnútorných uhlov a súčtu. Objavujú sa tieto slovesá: spojiť, predĺžiť, nakresliť, pretnúť. Kružnica v postuláte 3 je implicitne jedinečná. Postuláty 3 a 5 platia iba pre rovinnú geometriu, pričom v troch rozmeroch postulát 3 nedefinuje kružnicu, ale guľu. Euklides používal pojmy priamka, polpriamka, úsečka a čiara bez rozdielu.

## Iné projekty

Geometria
Kategória:Eponymické termíny v matematike
Alternátor

::*Alternátor znamená aj [[náhradník]].*
[náhľad|vpravo|Alternátor zo začiatku 20. storočia vyrobený v [Maďarsko|Maďarsku použitý vo vodnej elektrárni.]]

**Alternátor** je generátor, ktorý vyrába elektrický prúd. Podobne ako dynamo, aj alternátor patrí do skupiny elektrodynamických zdrojov. Jeho základnou funkciou je premena kinetickej energie na elektrickú energiu. Zariadenie umožnil skonštruovať Faradayov objav elektromagnetickej indukcie a umožňuje získavať elektrickú energiu na energetické účely.

## Použitie a stavba alternátora

### Energetika
V energetike sa používa na výrobu elektrickej energie trojfázový alternátor. Trojfázové alternátory nachádzame vo väčšine elektrární. V elektrárňach bývajú alternátory zväčša spojené s hriadeľom hnacej turbíny a celý agregát sa nazýva turboalternátor. Podľa druhu hnacej turbíny môžu byť turboalternátory vodorovné (v tepelných turbínach) alebo zvislé (väčšinou vo vodných turbínach). V atómových elektrárňach para, ktorá je zohriata teplom reaktora, putuje ku lopatkám turboalternátora a roztáča ho. Rovnaký princíp využíva generátor aj v tepelných elektrárňach. Pri výrobe elektrickej energie sa využíva vnútorná energia pary.

Vo vodných elektrárňach roztáča voda lopatky hydrogenerátora, ktorý poháňa alternátor. Pretože nemožno zaručiť, že sa alternátor bude točiť rovnomerne, bol skonštruovaný asynchrónny alternátor. Pretože frekvencia otáčania alternátora by mohla klesnúť pod 50 Hz (čo by zapríčinilo veľké straty na sieti), pri točení mu pomáha mechanický prevod alebo elektromotor, ktorý vykrýva odchýlky spôsobené nestálou rýchlosťou vody dopadajúcej na lopatky hydrogenerátora. Vo veterných elektrárňach sa alternátor nachádza vo veži veternej turbíny, ktorá je poháňaná energiou vetra.

Trojfázový alternátor má dve hlavné časti. Stator je zložený z od seba navzájom izolovaných plechov, ktoré sú upevnené v kotve a majú tvar dutého valca; v drážkach sú uložené cievky pospájané tak, aby vzniklo trojfázové vinutie. Cievky sú vyrábané z medeného vodiča vysokej čistoty. Pri diagnostike sa kontroluje prúdová charakteristika, čiže prúd vo funkcii otáčok.

### Doprava

V automobiloch, kde je akumulátorová batéria používaná len na štart motora a zásobovanie elektrickou energiou počas jazdy sa používa takisto alternátor. Elektrická inštalácia v automobile je obvykle jednosmerná, ale kvôli svojim prednostiam sa na zásobovanie elektrickou energiou využíva alternátor so zaradeným usmerňovačom. Trojfázový alternátor v spojení s Graetzovým mostíkom vytvorí 12 V pulzný zdroj jednosmerného prúdu, ktorý sa využíva ako na dobíjanie akumulátora, tak na pokrytie spotreby zapaľovania, svetiel a ostatných spotrebičov. Alternátor v automobile je obvykle poháňaný klinovým remeňom z kľukového hriadeľa automobilu. Vzhľadom na široké spektrum pracovných otáčok motora automobilu a závislosť výstupného napätia alternátora od otáčok rotora je nutné alternátor doplniť o regulačný člen, ktorý tieto rozdiely vyrovnáva.

Kategória:Elektrické generátory
Kategória:Príslušenstvo piestových spaľovacích motorov
Bolson

**Bolsony** (zo španielčiny) sú púšťové (bezodtokové) medzihorské panvy v Kordillerách. Typický je Bolson de Mapimí v Mexiku.

Kategória:Geomorfológia
Benelux

**Benelux** (akronym z názvov účastníckych štátov) je integračné zoskupenie, dnes hospodárska únia, štátov Belgicko, Holandsko a Luxembursko. 

Založené bolo v roku 1947, kedy vstúpila do platnosti Beneluxská colná únia. Táto únia bola v roku 1960 nahradená hospodárskou úniou (vypršala v roku 2010). Beneluxský parlament vznikol v roku 1955 (po 21 poslancov z parlamentu Holandska a Belgicka, 7 poslancov z parlamentu Luxemburska).

## Externé odkazy
* Benelux Economic Union  
* Benelux Parliament
* Benelux Court of Justice 
* Benelux Trademarks Office 
* Benelux Designs Office

Kategória:Medzinárodné organizácie
Michal Hipp

**Michal Hipp** (* 13. marec 1963, Horná Kráľová) je bývalý slovenský futbalista a bývalý tréner slovenského klubu FC Nitra.

Prvý kvalifikačný zápas ako tréner slovenskej reprezentácie spolu so Stanislavom Grigom absolvovali 7. septembra 2012 vo Vilniuse, kde reprezentácia remizovala s domácou Litvou 1:1.

## Referencie


## Iné projekty

## Externé odkazy
* Michal Hipp na stránke *fcnitra.sk*

Kategória:Osobnosti z Hornej Kráľovej
Kategória:Slovenskí futbaloví tréneri
Kategória:Slovenskí futbalisti
Kategória:Hráči FC Nitra
Kategória:Osobnosti z Nitry
RAF

**RAF** môže byť:
* Royal Air Force
* Rote Armee Fraktion (Frakcia Červenej armády), ľavicová teroristická organizácia v Nemecku v 70. a 80. rokoch
* Rīgas Autobusu Fabrika, lotyšský výrobca autobusov
* Rapid Action Force
* Računarski Fakultet
* Royal Aircraft Factory, bývalý názov pre Royal Aircraft Establishment
* Rutan Aircraft Factory, bývalý názov pre Scaled Composites.

**Raf** môže byť:
* pseudonym talianskeho hudobníka menom Raffaele Riefoli
* rodina protoonkogénov, pozri c-Raf.
Ambivalentnosť

**Ambivalentnosť** môže byť:
*dvojznačnosť, dvojmocnosť, obojstranný valentnosť, dvojstrannosť; viazanie sa na dve strany; manie súčasne dve hodnoty, dvojakú platnosť
*ambivalencia
Slovenské rudohorie

**Slovenské rudohorie** (zastarano *Slovenské Krušnohorie*) je krajinná oblasť subprovincie Vnútorné Západné Karpaty. Stredná časť Slovenského rudohoria - územie (najmä) Volovských vrchov, Stolických vrchov a Revúckej vrchoviny - sa medzi geológmi označuje aj ako **Spišsko-gemerské rudohorie**. 

Pohorie bolo pomenované podľa bohatých zásob nerastných surovín.

## Základné údaje
* Najvyšší vrch: Stolica ()
* dĺžka: cca 
* šírka: cca 
* rozloha: cca 

Má masívny, často plošinový reliéf. Na rozdiel od iných pohorí na Slovensku má len jednu (aj to malú) kotlinu a hornatý charakter len na juhu.

Vďaka svojej pestrej geologickej stavbe bolo Slovenské rudohorie v minulosti miestom ťažby rôznych rúd, ktorá dosiahla rozmach v 14. až 19. storočí. Ťažba sideritu v Nižnej Slanej sa v súčasnosti skončila. Pokračuje však ťažba nerudných surovín, ako sú magnezit a mastenec.

Všetky časti pohoria, s výnimkou krasových oblastí, sú husto zalesnené.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → ***Slovenské rudohorie***
***
 
### Delenie
Podľa aktuálneho geomorfologického členenia sa Slovenské rudohorie delí na tieto podcelky:
* Veporské vrchy
* Spišsko-gemerský kras
* Stolické vrchy
* Revúcka vrchovina
* Rožňavská kotlina
* Slovenský kras
* Volovské vrchy
* Čierna hora

Podľa staršieho orografického členenia Slovenska  sa položka "Podsústava Slovenského rudohoria" resp. "Slovenské rudohorie (podsústava)" delí nasledovne:
*Slovenské rudohorie [t. j. v užšom zmysle]
*Slovenský kras
*Rožňavská kotlina

Podľa iného staršieho orografického členenia  sa Slovenské rudohorie člení nie ako dnes horizontálne, ale vertikálne na:
*Veporské rudohorie
*Gemerské rudohorie
*Spišské rudohorie
*Juhoslovenský kras 

Podobne v delení Karpát podľa J. Kondraciego (ktoré samostatnú položku nazvanú „Slovenské rudohorie“ neobsahuje) sú jednotlivé položky spolu zodpovedajúce Slovenskému rudohoriu tak, ako je vymedzené v aktuálnom geomorfologickom členení Slovenska, územne vymedzené nasledovne :
*Veporské rudohorie: Balocké vrchy a Sihlianska planina [to sú časti Veporských vrchov]+ západná časť Revúckej vrchoviny + západná časť Stolických vrchov + (?) najzápadnejšia časti Muránskej planiny [to je časť Spišsko-gemerského krasu])
*Gemerské rudohorie: východná časť Revúckej vrchoviny + východná časť Stolických vrchov + celá [(?) skoro celá] Muránska planina [to je časť Spišsko-gemerského krasu] + Fabova hoľa [to je časť Veporských vrchov] + (?) západná časť Havraních vrchov [to je časť Volovských vrchov])
*Spišské rudohorie: Volovské vrchy [(?) bez západnej časti Havraních vrchov] + Čierna hora (pohorie na Slovensku) + Rožňavská kotlina + Medzevská pahorkatina [to je časť Košickej kotliny])
*Slovenský raj: štandardné vymedzenie
*"Kras Słowacko-Węgierski": Slovenský kras (v štandardnom vymedzení) + pokračovanie Slovenského krasu v Maďarsku

## Referencie

## Iné projekty

## Externé odkazy
*Národný park Slovenský raj


Kategória:Vnútorné Západné Karpaty
Kategória:Geomorfologické oblasti na Slovensku
MG 17

thumb|right
**MG 17 ** bol (spolu s MG-15) prvý letecký guľomet nemeckej Luftwaffe. 
## Vznik a vývoj
Spolu s pohyblivým leteckým guľometom MG-15 firma Rheinmetall Borsig vyvíjala aj jeho pevnú variantu MG-17, určenú na zástavbu do krídiel, respektíve synchronizovanú modifikáciu určenú na zástavbu do trupu. Automatika guľometu pracovala na rovnakom princípe ako u MG-15. Odlišný bol spôsob podávania nábojov. Dvojitý bubnový zásobník MG-15 bol nahradený nábojovým pásom, ktorého články boli kovové. Pásy mali kapacitu 50 nábojov, ale spájali sa jednoducho do väčších s kapacitou až 250 nábojov a viac. Spojujúcim prvkom bola strela na kraji pásu. Prázdny pás pre 200 nábojov vážil iba 1,1 kg. Zbraň sa nabíjala elektropneumaticky, pás mohol byť podávaný z oboch strán. Úpravy podávania nábojov a záveru umožnili zvýšiť kadenciu až na 1180 výstrelov za minútu. Zbraň mala pomerne spoľahlivú funkciu a nabíjala sa jednoducho, bola ale zložitá a náročná pri údržbe. Náboj 7,92 dokázal na vzdialenosť 100 m preraziť 5 mm tenký pancier, neskôr sa podarilo prieraznosť strely zvýšiť na 17 mm z 50 m. 
## Použitie
Zbraň mali vo výzbroji stíhacie lietadlá Heinkel He 51, Bf 109E, Bf109F, Bf109G (posledná verzia vybavená týmto guľometom bola Bf 109G-4 z roku 1942), Fw190A-1 až A-6 (z roku 1943), Bf 110 (až do verzie G). Ako pevný guľomet sa montoval aj do lietadiel Arado Ar 196, Focke-Wulf Fw 189, Heinkel He 115, Henschel Hs 123, Henschel Hs 126, Henschel Hs 129. Technicky interesantná bola inštalácia diaľkovo ovládaného MG-17 do zadnej časti He 111 H-6. Do stíhacích lietadiel sa z dôvodu pomerne malej účinosťi v boji najmä proti bombardérom prestal montovať už v roku 1943. Do ostatných typov sa vyrábal až do roku 1944. Do 1. júla 1944 sa vyrobilo 24 271 kusov, väčšina z ostávajúcich leteckých guľometov tohto typu bola konvertovaná na pozemné protilietadlové.

## Technické parametre
* kaliber: 7,92 mm
* dĺžka: 1 175 mm
* dĺžka hlavne: 600 mm
* hmotnosť bez zásobníka: 10,7 kg
* hmotnosť nábojového pásu s 250 nábojmi: 7,6 kg
* kadencia: 1 100 - 1 180 výstrelov/min
* rýchlosť strely: 755 - 905 m/s
* hmotnosť strely: 12,8 g

Kategória:Guľomety
Kategória:Letecké kanóny
Zalavár

**Zalavár** (historicky ) je obec v Maďarsku s vyše 900 obyvateľmi, 9 km od Balatonu, v Zalianskej župe v obvode Keszthely. 

Z dejín je významné slovanské nálezisko hlavného mesta Blatenského kniežatstva - pozri Blatnohrad.

## Iné projekty

Kategória:Obce v Maďarsku
Letnička

**Letnička** je v záhradníctve rastlina, ktorá nie je trvalka, a ktorá sa najčastejšie uplatňuje na záhonoch, balkónoch či na oknách. Najčastejší typ sú anuely. V užšom zmysle je letnička anuela.

Kategória:Rastliny
Aram

**Aram** môže byť:
*skratka pre aramejský, aramejčina
*patriarchia, podľa ktorého boli pomenovaní Arméni, pozri Aram (patriarcha)
*biblický región (Libanon, Sýria, časti Izraela, Jordánsko a Mezopotámia), pozri Aram (biblický región)
*populárne arménske, aramejské a perzské osobné meno
*postava z Biblie:
**syn Sema, vnuk Noema, pozri Aram (Genezis)
**syn Kemuela, vnuka Nahora, Abrahámovho brata, pozri Aram (syn Kemuela)
**syn Šemera, pozri Aram (syn Šemera)
*planéta v tzv. rozšírenom vesmíre Star Wars, pozri Aram (planéta)
Bat micva

**Bat micva** (aram. בת מצוה - *dcéra prikázania*) je v judaizme označenie pre nábožensky dospelé dievča aj pre prechodový rituál, ktorý môže dosiahnutie náboženskej dospelosti u dievčat eventuálne sprevádzať. Po manželstve je to druhý najdôležitejší prechodový rituál židovských žien.

Židovské dievča sa stáva „bat micva“ automaticky po dosiahnutí 12. roku veku a od tej chvíle je povinné zachovávať všetky náboženské zákazy judaizmu (tzv. negatívne prikázania - *pozri [[Micva]]*). Nie je však povinné dodržiavať väčšinu pozitívnych prikázaní (pravidelná modlitba, nasadzovanie talitu a tfilin atď.)

Dosiahnutie náboženskej dospelosti u dievčat nebolo až do modernej doby sprevádzané žiadnym výnimočným rituálom. Výnimku tvorili židovské komunity v Taliansku). Ich rituálom sa inšpiroval zakladateľ rekonštruktivistického smeru v judaizme Mordechaj Kaplan, ktorý zorganizoval prvú oslavu bat micva pre svoju dcéru Judith. Uskutočnila sa 18. marca 1922. Dnes väčšina neortodoxných smerov judaizmu slávi bat micva rovnakým spôsobom, ako bar micva u chlapcov: všetky reformné a rekonštruktivistické synagógy a väčšina konzervatívnych synagóg sú egalitárske – ženy môžu predčítať z Tóry a viesť bohoslužby. 

Oslava bat micva získala obľubu aj v kruhoch modernej ortodoxie a chasidizmu. Rituál bat micva má však odlišnú podobu ako bar micva. V ortodoxnom judaizme ženy nesmú predčítať z Tóry ani viesť bohoslužby. Namiesto toho dievčatá recitujú text z Biblie či z Talmudu, tradičnú židovskú modlitbu alebo v krátkosti prednášajú na náboženskú tému.

## Pozri aj
* bar micva

Kategória:Prechodové rituály
Kategória:Judaizmus
Kategória:Hebrejské slová a frázy
Vetroň

náhľad|Vetroň

**Vetroň** je bezmotorové lietadlo - druh klzáka, ktorý má obyčajne veľmi štíhly trup a veľké rozpätie krídel. Pilot vetroňa štartuje buď v aerovleku - na lane za motorovým lietadlom, alebo sa využíva vzlet navijakom. Pri lete vetroňom využívame stúpavé prúdenia vzduchu v termike (konvekcia), pri svahovom prúdení alebo v dlhej horskej vlne. Staršie vetrone boli drevené, celokovové alebo zmiešanej konštrukcie, súčasné sú zhotovené takmer výlučne z laminátov. 

## Druhy
* školský vetroň - vetroň robustnejšej konštrukcie určený na základný aj pokračovací pilotný a športový výcvik, dvojmiestny so zdvojeným riadením. Napríklad L-13 Blaník. Taktiež sa na školenie použiva akrobatická verzia tohto vetroňa L-13A ktorá má spevnenú konštrukciu a G-meter (prístroj na meranie preťaženia).
* športový vetroň - spravidla jednomiestny, konštruovaný podľa špecifikácií určitej súťažnej kategórie (klubový vetroň, 15 m trieda, voľná trieda - neobmedzené rozpätie krídiel) alebo na klubové, rekreačné a kondičné lietanie.
* plachtársky špeciál - konštruovaný na špičkové výkony v určitej oblasti (diaľkové lety, akrobacia a pod.)
* motorizovaný vetroň - vetroň vybavený pomocným motorom na umožnenie samostatného letu alebo aspoň vzletu. Napríklad motorový vetroň s názvom L-13SE Vivat ktorý má koštrukciu a krídla, ktoré sú veľmi podobné Blaníku, ale narozdiel od  Blaníka sa v ňom sedí vedľa seba.

## Iné projekty


Kategória:Lietadlá
Dielo (rozlišovacia stránka)

**Dielo** môže byť:
* výtvor, pozri dielo
* práca, činnosť, tvorenie
* v práve: 
** dlhované plnenie pri zmluve o dielo, pozri dielo (právo)
** autorské dielo
* slovenský folklórny podnik, pozri Dielo (podnik)

## Pozri aj
* vodné dielo
Ataraxia

**Ataraxia** môže byť:
*všeobecne: duševná rovnováha, vyrovnanosť, neotrasiteľnosť
*vo filozofii: pokoj duše, ľahostajnosť voči dobru a zlu, pozri ataraxia (filozofia)
*v lekárstve: upokojovanie psychofarmakami (ataraktikum je starší názov pre psychofarmakum), pozri ataraxia (medicína)